Peugeot Partner

Peugeot Partner on Peugeot’n vuodesta 1996 lähtien valmistama paketti- ja tila-automalli. Sen lähes identtinen sisarmalli on alusta asti ollut Citroën Berlingo, ja kolmannessa sukupolvessa myös Opel Combo, Toyota Proace City sekä Fiat Doblò ovat näiden kahden sisarmalleja. Nykyisessä mallistossa Partner sijoittuu suuremman Expertin alapuolelle.

 Peugeot Partner I (1996–2009) 

Ensimmäisen sukupolven Partner ja Berlingo perustuvat samalle pohjalevylle kuin henkilöautomallit Peugeot 306 ja Citroën ZX. Kaksikko valittiin Vuoden pakettiautoksi 1997. Italiassa mallin nimenä oli Peugeot Ranch, Meksikossa Peugeot Grand Raid.
vasen|pienoiskuva|Ensimmäisen sukupolven facelift-malli.
Vuonna 2005 testattu Citroën Berlingo ansaitsi Euro NCAP -kolaritestistä neljä tähteä viidestä.

Vuonna 2003 Partner sai uudet ajovalot, etupuskurin ja -säleikön. Myös takaluukun kanteen tehtiin muutoksia. Sisällä uusittiin kojelauta ja ohjauspyörä.
vasen|pienoiskuva|Facelift-mallin Peugeot Partner -tila-auto. 

 Peugeot Partner II (2008–2018) 

Toisen sukupolven Partner perustuu samalle pohjalevylle kuin muun muassa Peugeot 308 ja Citroën C4 Picasso. Sen tila-autoversio on nimeltään Partner Tepee.

Vuoden 2014 Euro NCAP -kolaritestistä Partner sai tulokseksi kolme tähteä viidestä.
vasen|pienoiskuva|Toisen sukupolven facelift-malli (2012).
Vuonna 2012 ja 2015 Partnerin keulan muotoilua uudistettiin.

Toisen sukupolven malli tuli vuonna 2021 myyntiin Venäjällä Opel Combo -nimisenä, koska siellä ei myydä uusimpaan sukupolveen perustuvaa Comboa.
vasen|pienoiskuva|Facelift-mallin Peugeot Partner Tepee.
vasen|pienoiskuva|Toisen sukupolven facelift-malli (2015). 

 Peugeot Partner III (2018–) 

Kolmannen sukupolven Partnerin sisarmallina on Citroën Berlingon lisäksi Opel Combo. Kolmikko valittiin Vuoden pakettiautoksi 2019. Tila-autoversio on nimeltään Peugeot Rifter. 
vasen|pienoiskuva|Peugeot Rifter

Vuoden 2018 Euro NCAP -kolaritestistä Rifter sai tulokseksi neljä tähteä viidestä. 

 Lähteet 

 Aiheesta muualla 

Partner
Luokka:Pakettiautot
Luokka:1990-luvun autot
Luokka:2000-vuosikymmenen autot
Luokka:2010-luvun autot
Luokka:2020-luvun autot